05/04/2013 | Administración LocalMunicipal
Ferrol
Tesourería-Recadación
Citación por comparencia (Artigo 112 LXT). Edicto notificación providencia de constriximento

Faise público que o Concello de Ferrol mediante o presente edicto notificalles a providencia de constrinximento xunto co título executivo, aos suxeitos pasivos que figuran como debededores neste organismo e que se relacionan no anexo polos débitos que se indican, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido, ou rexeitaren a notificación. De conformidade co disposto no Regulamento xeral de recadación, aprobado por Real decreto 939/2005, de 20 de decembro e a Lei 58/2003, de 17 de decembro, xeral tributaria, comunícase que finalizados os prazos de ingreso en período voluntario das débedas correspondentes ao Excmo. Concello de Ferrol polos conceptos, suxeitos pasivos, exercicios e importes que se relacionan no anexo, e en uso das facultades que lle confire o artigo 5.3. c) do Real decreto 1174/1987, de 18 de setembro (BOE de 29/09/87), e en virtude do que dispón os artigos 28 e 161 da antedita Lei xeral tributaria, a Tesoureira dictou providencia de prema polo que require os debededores ao pagamento do débito, comprendidos a recarga de prema e os xuros de mora producidos. Así mesmo, advírteos de que, de non facelo no prazo regulamentariamente establecido, procederase ao embargo dos seus bens, seguindo a orde de embargo do artigo 169 da Lei xeral tributaria; esta orde poderá ser alterada por solicitude dos debededores, sempre que os bens que se sinalen garantan coa mesma eficacia e prontitude o cobro dos seus débitos e non se lesione o dereito de terceiros. Esta providencia é título suficiente para iniciar o procedemento de constrinximento e ten a mesma forza que a sentencia xudicial para proceder contra os bens e dereitos dos debedores. Se o débito estivese garantizado executaranse as garantías e, se estas non existisen ou fosen insuficientes, procederase ao embargo dos seus bens tal e como se establece no parágrafo anterior. De conformidade co disposto no artigo 62.2 da Lei 58/2003 de 17 de decembro, Xeral Tributaria, os prazos de ingreso das débedas contraídas serán os seguintes: - As notificadas entre os días 1 e 15 de cada mes, ata o día 20 do mesmo mes, ou inmediato hábil posterior. - As notificadas entre os días 16 e último de cada mes, ata o día 5 do mes seguinte, ou inmediato hábil posterior. O ingreso dos descubertos poderase efectuar en calquera sucursal da rede de oficinas de NCG Banco S. A., Banco Bilbao Vizcaya Argentaria (BBVA), Banco Santander S. A., Banco Español de Credito (Banesto), Banco Caixa Geral, Banco Popular, BANKIA S. A. U., CAIXABANK S. A., Banco Gallego, Barclays Bank S. A., Sabadell Atlántico e Banco Etcheverría para o que deberá solicitarse previamente un documento de pagamento nas oficinas de recadación do Concello de Ferrol, situadas na Casa do Concello ou ben vía telemática a través dos canais disponibles na Oficina Virtual de acceso a través de www.ferrol.es.De conformidade co establecido nos artigos 70.2 e 72 do Regulamento xeral de recadación, as cotas non satisfeitas en período voluntario xerarán xuros de mora dende o día seguinte á conclusión do mencionado período, ata o día do seu cobro. Serán a cargo dos debedores as custas causadas no procedemento de constrinximento, comprendidas no artigo 113 do citado regulamento. De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas de recadación, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Contra o procedemento de constrinximento, e só polos motivos taxados no artigo 167 da Lei xeral tributaria, poderá interpoñerse recurso de reposición ante a Tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso-administrativa. Este recurso poderase interpoñer perante o Xulgado do Contencioso Administrativo nos termos e prazos establecidos na Lei reguladora da Xurisdicción Contencioso Administrativa no seu artigo 46 (Lei 29/1998 de 13 de xullo). Non obstante poderase interpoñer calquera outro recurso que se estime procedente. Advírtese de que o procedemento de constrinximento, aínda que se interpoña recurso, unicamente se suspendera nos casos establecidos nos artigos 14.2. i) da Lei reguladora das facendas locais aprobada por Real Decreto Lexislativo 2/2004, de 5 de marzo, e 73 do Regulamento xeral de recadación. Poderá solicitarse o aprazamento e fraccionamiento do pagamento da débeda, segundo se determina nos artigos 44 ao 54 do Regulamento xeral de recadación, nos casos e cos requisitos que nel se establecen. Calquera pago realizado fóra de prazo que non cubra o importe total da débeda tributaria será considerado como pago a conta, tal como dispón o artigo 20.5 do sinalado Regulamento xeral de recadación. Este edicto publicarase no taboleiro de anuncios do Excmo. Concello de Ferrol e no Boletín Oficial da Provincia, en cumprimento do establecido no artigo 112 da Lei xeral tributaria. Ferrol, 28 de febreiro de 2013 A recadadora municipal Asdo.- María Jesús Vila Bocija